section_heading: Phoenix Suns
paragraph_text: Zamjena u Sunse bila je dobra i za Barkleya i za klub. U prvoj sezoni u dresu Sunsa prosječno je postizao 25.6 poena, 12.2 skokova i 5.1 asistencija uz šut iz igre od 52% te je odveo momčad do najboljeg omjera lige 62-20. Za svoj utjecaj na momčad i još jednu sjajno odigranu sezonu, Barkley je proglašen najkorisnijim igračem sezone. Izabran je na svoju sedmu uzastopnu All-Star utakmicu te je postao treći igrač u povijesti NBA lige koji je osvojio nagradu za najkorisnijeg igrača sezone nakon zamjene u drugu momčad. Odveo je momčad do NBA finala te je prije prve utakmice izjavio da je to "sudbina" te da će Sunsi sigurno osvojiti NBA naslov. Međutim na drugoj strani čekali su ih sjajni Chicago Bullsi predvođeni Michaelom Jordanom koji ih je odveo do prijašnja dva uzastopna naslova. Barkley je tijekom doigravanja prosječno postizao 26.6 poena, 13.6 skokova, a tijekom serije s Bullsima 27.3 poena, 13 skokova i 5.5 asistencija. Unatoč Barkleyevim sjajnim igrama, Jordan je bio još bolji i tijekom serije sa Sunsima prosječno postizao 41 poen, 8.5 skokova i 6.3 asistencije te je odveo svoju momčad do trećeg uzastopnog NBA naslova.<ref>Jordanovi Bullsi bolji od Barkleyevih Sunsa za treći uzastopni naslov U četvrtoj utakmici finala, Barkley je ostvario triple-double učinak postigavši 32 poena, 12 skokova i 10 asistencija.